CELEX: 62014CA0198
Language: sl
Date: 2015-11-12 00:00:00
Title: Zadeva C-198/14: Sodba Sodišča (peti senat) z dne 12. novembra 2015 (predlog za sprejetje predhodne odločbe Helsingin hovioikeus – Finska) – Valev Visnapuu/Kihlakunnansyyttäjä (Helsinki), Suomen valtio – Tullihallitus (Predhodno odločanje — Člena 34 PDEU in 110 PDEU — Direktiva 94/62/ES — Členi 1(1), 7 in 15 — Prodaja na daljavo in prevoz alkoholnih pijač iz druge države članice — Trošarina na nekatere embalaže pijač — Oprostitev v primeru vključitve embalaž v sistem varščine in vračanja — Členi 34 PDEU, 36 PDEU in 37 PDEU — Zahteva za dovoljenje za prodajo alkoholnih pijač na drobno — Monopol nad prodajo alkoholnih pijač na drobno — Utemeljenost — Varovanje zdravja)

18.1.2016   
            
            
               SL
            
            
               Uradni list Evropske unije
            
            
               C 16/8
            
         Sodba Sodišča (peti senat) z dne 12. novembra 2015 (predlog za sprejetje predhodne odločbe Helsingin hovioikeus – Finska) – Valev Visnapuu/Kihlakunnansyyttäjä (Helsinki), Suomen valtio – Tullihallitus
   (Zadeva C-198/14) (1)
   
   ((Predhodno odločanje - Člena 34 PDEU in 110 PDEU - Direktiva 94/62/ES - Členi 1(1), 7 in 15 - Prodaja na daljavo in prevoz alkoholnih pijač iz druge države članice - Trošarina na nekatere embalaže pijač - Oprostitev v primeru vključitve embalaž v sistem varščine in vračanja - Členi 34 PDEU, 36 PDEU in 37 PDEU - Zahteva za dovoljenje za prodajo alkoholnih pijač na drobno - Monopol nad prodajo alkoholnih pijač na drobno - Utemeljenost - Varovanje zdravja))
   (2016/C 016/08)
   Jezik postopka: finščina
   
      Predložitveno sodišče
   
   Helsingin hovioikeus
   
      Stranke v postopku v glavni stvari
   
   
      Tožeča stranka: Valev Visnapuu
   
      Toženi stranki: Kihlakunnansyyttäjä (Helsinki), Suomen valtio – Tullihallitus
   
      Izrek
   
   
               1.
            
            
               Člen 110 PDEU ter člene 1(1), 7 in 15 Direktive Evropskega parlamenta in Sveta 94/62/ES z dne 20. decembra 1994 o embalaži in odpadni embalaži je treba razlagati tako, da ne nasprotujejo predpisom države članice, kakršni so ti iz postopka v glavni stvari, s katerimi se uvaja trošarina na nekatere embalaže pijač, vendar je v njih določena oprostitev plačila trošarine, če so embalaže vključene v delujoč sistem vračanja.
            
         
               2.
            
            
               Člena 34 PDEU in 36 PDEU je treba razlagati tako, da ne nasprotujeta nacionalnim predpisom neke države članice, kakršni so ti iz postopka v glavni stvari, v skladu s katerimi mora prodajalec s sedežem v drugi državi članici za uvoz alkoholnih pijač za njihovo prodajo na drobno potrošnikom s prebivališčem v prvi državi članici, kadar ta prodajalec zagotovi prevoz teh pijač ali njihov prevoz zaupa tretji osebi, pridobiti dovoljenje za prodajo na drobno, če so ti predpisi primerni za uresničitev cilja, v obravnavanem primeru varovanja zdravja in javnega reda, če tega cilja ni mogoče enako učinkovito doseči z manj zavezujočimi ukrepi in če ti predpisi ne pomenijo niti sredstva za samovoljno diskriminacijo niti prikritega omejevanja trgovine med državami članicami, kar pa mora preveriti predložitveno sodišče.
            
         
      (1)  UL C 202, 30. 6. 2014.